stanford-oval/wikipedia huggingface dataset:
איברים (חצי האי האיברי)

הגבירה מאלש, במוזיאון הארכאולוגי של מדריד
האִיבֶּרִים היו קבוצה של עמים ששכנו בחצי האי האיברי ובדרום צרפת לפני פלישת העמים ההודו-אירופיים (הקלטים והרומאים). קבוצה זו הייתה מגוונת והטרוגנית, אך בעקבות המגעים בין העמים לבין עצמם ובינם לבין הקרתגים והיוונים נוצר מכנה משותף תרבותי רחב יחסית, שגרם לחוקרים במשך שנים לתפוס את כל העמים האיברים כתרבות אחת.
אטימולוגיה

המונח "איברי", כפי שהשתמשו בו הסופרים העתיקים, נשא שתי משמעויות שונות. האחת, כללית יותר, התייחסה לכלל אוכלוסיות חצי האי האיברי ללא הבדלי הבחנה אתנית (טרום-הודו-אירופיים, קלטים והודו-אירופאים לא קלטים). השנייה, ממוקדת יותר מבחינה אתנית וזו הנידונה בערך זה, מתייחסת לעמים שחיו בחופים המזרחיים והדרומיים של חצי האי האיברי, אשר ספגו השפעות תרבותיות מהפיניקים ומהיוונים עד המאה ה-6 לפנה"ס. קבוצה תרבותית זו דוברת השפה האיברית מן המאה ה-7 ולפחות עד המאה ה-1 לפנה"ס. שאר החצי האי, באזורים הצפוניים, המרכזיים והצפון-מערביים, היה מיושב על ידי וסקונים, קלטים או קלטיברים, וכן הקבוצות הטרום-קלטיות או הפרוטו-קלטיות ההודו-אירופיות – הלוזיטנים, הווטונים והטורדטנים.
תרבות חומרית וצורת התיישבות

התרבות האיברית התפתחה החל מהמאה ה-6 לפנה"ס, ואולי אף מוקדם יותר במאות החמישית עד השלישית לפני הספירה, בחופים המזרחיים והדרומיים של חצי האי האיברי. האיברים חיו בכפרים ובערי מבצר (אופידום), וקהילותיהם התבססו על ארגון שבטי. האיברים בלבנט הספרדי היו עירוניים יותר משכניהם באזורים המרכזיים והצפון-מערביים של חצי האי האיברי. העמים באזורים המרכזיים והצפון-מערביים דיברו בעיקר ניבים קלטיים, התפרנסו מחקלאות למחצה וחיו בכפרים מפוזרים, אם כי היו להם גם מספר ערים מבוצרות כמו נומנטיה. הם היו בעלי ידע בכתיבה, בעבודת מתכות כולל ברונזה, ובטכניקות חקלאיות.
היסטוריה

ההתייחסות הראשונה לעם האיברי מופיעה בכתבים יווניים. היוונים השתמשו באותו שם גם בהתייחסם לעם שישב באזור הנמצא בגאורגיה של היום.
הרומאים כבשו את האיברים במאות ה-3 וה-2 לפנה"ס לאחר המלחמות הפוניות. תחת שלטון רומא התרבות והשפה האיברית המשיכו להתקיים במקביל לתרבות הרומית.
במאה ה-19 חלק ניכר מהחוקרים טענו כי הבסקים הם צאצאיהם של האיברים, אולם לא הוכח כל קשר בין השפה הבסקית לכתובות האיבריות המועטות שנמצאו. חוקרים אחרים קישרו בין האיברים ליושבי צפון אפריקה, דוברי השפות האפרו-אסיאתיות כגון הברברים, אולם גם קשר זה מוטל בספק.
כיום נותרו השפעות איבריות בשפות הספרדית והפורטוגזית, וכן במנהגים ומסורות מקומיות. המונח "איבריה" עדיין משמש לתיאור חצי האי האיברי.
הערות שוליים

↑  An English-language survey is Richard J. Harrison, Spain at the Dawn of History: Iberians, Phoenicians and Greeks (Thames & Hudson), 1988.
↑  Iberians - MSN Encarta, web.archive.org, ‏2009-10-30
↑  Iberians | Encyclopedia.com, www.encyclopedia.com
↑  Roman Wars Pre-Empire, web.archive.org, ‏2020-04-06
↑  J. S. Richardson, Hispaniae; Spain and the Development of Roman Imperialism, 218-82 BC, page 16.
| --- | --- |
בקרת זהויות :  NKC: ph116983 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
רומה (אלבום)

"רומה" הוא אלבום האולפן השמיני של הזמר עמיר לב, אשר יצא בשנת 2022. האלבום כולל, בין היתר, את השירים "העתיד קרוב", "מיליוני דולרים", "חזרתי למים" ו"מאמין ליונים".
ביקורת

האלבום זכה למגוון ביקורות. דודי פטימר כתב על האלבום: "האלבום החדש של עמיר לב ("רומה") הוא ממתק חלומי המציג בצורה אפוקליפטית ומתוקה את המציאות שלנו בנימת מלנכוליה אישית וביקורת חברתית העטופה בצלילים נוגעים הממזגים בין מזרח למערב בצורה מדויקת."
בן שלו מ"הארץ" כתב על האלבום: "בכל פעם שנדמה כי שיריו של לב לא יכולים להיות יותר קונקרטיים, הוא מוציא אלבום חדש קטן וספציפי יותר. אחרי שבאלבומיו האחרונים נטש את המלודיה, ב"רומה" הוא מוצא פתרון כדי להסתדר בלעדיה."
רשימת רצועות

| מס' | שם | משך |
| --- | --- | --- |
| 1. | לעמוד בתור  | 3:15 |
| 2. | העתיד קרוב  | 4:04 |
| 3. | מיליוני דולרים  | 3:53 |
| 4. | שנתיים  | 3:47 |
| 5. | חזרתי למים  | 3:54 |
| 6. | חיפה  | 3:35 |
| 7. | מאמין ליונים  | 4:28 |
| 8. | גשם ירד בלילה ההוא  | 5:10 |
| 9. | מעדיף  | 3:38 |
| 10. | שרשרת  | 4:41 |
| משך כולל: | משך כולל: | 40:25 |
הערות שוליים

1 2  דודי פטימר, ‏האלבום החדש של עמיר לב: ממתק חלומי שממזג בין מזרח למערב בצורה מדויקת, באתר מעריב אונליין, 18 ביוני 2022
↑   בן שלו, עמיר לב מצא את הטוויסט המוזיקלי שהוא היה צריך, באתר הארץ, 10 ביולי 2022
אחמד אל-ג'וואדי

אחמד אל-ג'וואדי (בערבית: أحمد الجوادي; נולד ב-30 במאי 2005) הוא שחיין תוניסאי אלוף העולם בבריכת 25 מטר (בודפשט 2024) במשחה ל-1500 מטר חופשי.
גאו לין

גאו לין (במנדרינית: 郜林; נולד ב-14 בפברואר 1986) הוא כדורגלן עבר סיני, ששיחק בעמדת החלוץ.
קריירת מועדונים

לין התחיל את קריירת הכדורגל שלו בקבוצת הכדורגל של התיכון בו למד "תיכון קווינהוגנגדאו" ובגיל 15, הצטרף לקבוצת הנוער של שאנגחאי שנחווה. ב-21 באוגוסט 2005, גאו ערך את הופעת הבכורה שלו בקבוצה הבוגרת בניצחון 0–1 נגד ליאונינג ז'ונגיו. בתחילת דרכו בקבוצה, גאו שיחק בעיקר כשחקן כנף, ובעונת 2007 עבר לשחק כחלוץ. בעונת 2008, גאו הבקיע 8 שערים ב-21 משחקי ליגה.
ב-10 במרץ 2010, גאו חתם בגואנגג'ואו אוורגראנד, שירדה עונה קודם לכן לליגה הסינית הראשונה. ב-3 באפריל, גאו ערך את הופעת הבכורה שלו במועדון בניצחון 1–3 נגד בייג'ינג BIT, בו גם כבש את שער הראשונים שלו במועדון. בעונת 2010, כבש 20 שערים בליגה וגואנגג'ואו חזרה לליגת העל הסינית. בעונת 2011, חזר לשחק כשחקן כנף וכבש 11 שערים ב-29 משחקי ליגה. בנוסף, גואנגג'ואו זכתה באליפות סין לראשונה בתולדותיה. ב-15 במאי 2012, כבש בניצחון 1–2 נגד בורירם יונייטד במסגרת ליגת האלופות האסיאתית. ב-27 באוקטובר 2012, הבקיע את השער היחיד במשחק האליפות של גואנגג'ואו בניצחון 0–1 נגד ליאונינג ווהווין, ובכך הפכה לקבוצה הראשונה בסין שזוכה באליפות שנתיים ברציפות. באותה עונה, נכנס לנבחרת העונה של הליגה הסינית. לזכותו של לין, 93 שערים במדי גואנגג'ואו והוא מלך שערי הקבוצה בכל הזמנים.
ב-24 בפברואר 2020, גאו חתם בשנג'ן.
קריירה בינלאומית

ב-31 ביולי 2005, גאו ערך את הופעת הבכורה שלו בנבחרת סין במשחק נגד קוריאה הדרומית במסגרת אליפות מזרח אסיה בכדורגל. במשחק זה, הורחק על לא עוול בכפו ומנהלת האליפות החליטה לבטל את ההרחקה. גאו השתתף עם הנבחרת במשחקי האולימפיים 2008 שנערכו בסין. ב-21 בינואר 2009, כבש את שער הבכורה שלו בנבחרת בניצחון 1–6 נגד וייטנאם במסגרת מוקדמות גביע אסיה בכדורגל 2011, בו כבש שלושער.
ב-10 בספטמבר 2018, רשם את הופעתו ה-100 במדי הנבחרת בתיקו 0-0 נגד בחריין והפך לשחקן החמישי בתולדות הנבחרת שהגיע למספר זה של הופעות.
תארים

גביע אלופות מזרח אסיה: 2007
ליגת העל הסינית: 2011, 2012, 2013, 2014, 2015, 2016, 2017, 2019
ליגת האלופות האסיאתית: 2013, 2015
הליגה הסינית הראשונה: 2010
גביע ה-FA הסיני: 2012, 2016
הסופר קאפ הסיני: 2012, 2016, 2017, 2018
אליפות מזרח אסיה: 2005, 2010
מלך שערי הליגה הסינית הראשונה: 2010
נבחרי העונה בליגת העל הסינית: 2012, 2016, 2017
בופיווקאין

| --- | --- |

 שם IUPAC
 (RS)-1-Butyl-N-(2,6-dimethylphenyl)piperidine-2-carboxamide
 שמות מסחריים בישראל
 בופיווקאין גרינדקס, מרקאין, מרקאין ספינל
 נתונים כימיים
 כתיב כימי:  C18H28N2O 
 מסה מולרית:  288.220164 יחידת מסה אטומית מאוחדת 
 נתונים פרמוקוקינטיים
 מטבוליזם:  בכבד
 זמן מחצית חיים:  3 שעות במבוגר, 8 שעות ביילוד
 הפרשה:  בשתן
 בטיחות
 מעמד חוקי:  דורש מרשם
 קטגוריית סיכון בהריון:  קטגוריית סיכון A (אוסטרליה) 
 סיכון לתלות:  לא קיים
 דרכי מתן:  הזרקה מקומית סביב עצבים או לחלל האפידורלי
 מזהים
 קוד ATC:  N01BB01 
 מספר CAS:  38396-39-3
 PubChem:  2474
 ChemSpider:  2380
 
בופיווקאין (באנגלית Bupivacaine) היא תרופה לאלחוש (הרדמה מקומית).
בופיווקאין הוא חלק מקבוצת חומרי הרדמה אמידיים, ונחשב למאלחש (מרדים מקומי) חזק וארוך טווח בהשוואה לתרופות אלחוש (הרדמה מקומית) אחרות.
בופיווקאין ניתנת בהזרקה מקומית ליד העצב שמספק את האזור הרצוי להרדמה. גם ניתן להזריקה לחלל האפידורלי ולתעלת עמוד השדרה. חומר זה מונע יצירת פוטנציאלי פעולה בתאי עצב על ידי הגדלת הסף ליצירת פוטנציאל חשמלי. היא עושה זאת על ידי חסימת תעלות נתרן.
תופעות הלוואי העיקריות של בופיווקאין כוללות ישנוניות, עוויתות שרירים, טנטון, הפרעות ראייה, לחץ דם נמוך, והפרעות בקצב הלב.
היסטוריה

בופיווקאין סונתזה לראשונה בשנת 1957. בשנת 1963, אושרה קלינית והפכה במהרה לפופולרית לשימוש בהרדמה מקומית בעיקר בשל משך הפעולה הארוך שלה וכן בשל האפקטיביות שלה כמאלחשת חזקה עם יכולת שיתוק שרירים יחסית חלשה. תכונות אלו הופכות את בופיווקאין לאידיאלית להרדמה מקומית בהליכים כירורגיים ונמצאת בשימוש נרחב בזריקות אפידורל בלידה ובטיפולי שיניים.
בשנות ה־70 של המאה הקודמת, היו מספר דיווחים על בעיות קרדיווסקולריות בעקבות השימוש בתרופה. וכן פורסם מאמר של גורג אולברייט שדיווח על שיעור תמותה גבוה יותר עם בופיווקאין 0.75% לעומת חומרי הרדמה מקומיים אחרים. כיום לא נהוג להשתמש במינון זה במיילדות.
שימוש רפואי

בופיווקאין ניתנת בהזרקה מקומית במינונים של 0.25%, 0.5%, 0.75% ומשמשת כמאלחש (חומר הרדמה מקומי) בפרוצדורות כירורגיות דנטליות, מיילדותיות, אבחנתיות וטיפוליות. לעיתים ניתנת בשילוב אפינפרין על מנת למנוע התפשטות סיסטמית ולהאריך את משך פעולתה באזור בו הוזרקה.
בופיווקאין 0.25% - הזרקה אפידורלית, זמן תחילת ההשפעה עשוי להיות ארוך יותר מאשר הריכוזים האחרים. הרפיית שרירים מצומצמת.
בופווקאין 0.5% - בשימוש הנרחב ביותר בהרדמה מקומית אפידורלית, הרפיית שרירים חלקית כך שלא ניתן להשתמש בה בפרוצדורות בהן נדרש שיתוק שרירים מלא.
בופווקאין - 0.75%, משמש לרוב להרדמה מקומית רטרובולברית בניתוחי עיניים. נמצא כי השימוש בבופיווקאין 0.75% כאפידורל בלידה הביא למקרים של דום לב ומוות אשר נבע ככל הנראה מהזרקה בשוגג אל לתוך הוריד מה שיצר פיזור מערכתי של התרופה וגרם להפסקת כיווץ הלב. על כן מינון זה אינו מומלץ להרדמה מקומית במהלך הלידה וכן השימוש בו כיום הוא רק עבור פרוצדורות כירורגיות בהן יש צורך במרפה שרירים חזק בעל השפעה ממושכת.
התוויות נגד

אין להשתמש בחומר זה כמאלחש בהזרקה פרה-סרביקלית (לצוואר הרחם) שכן שימוש כזה הביא לברדיקרדיה עוברית, ומוות של העובר. אין לתת במתן תוך ורידי או תוך עורקי. אין לבצע הזרקה של החומר לתוך מפרקים, ולתוך סיבי עצב, ואין לתת במידה וקיימת רגישות לחומרי הרדמה מקומיים אחרים. בכל מקרה של מתן התרופה יש לעקוב אחר סימנים חיוניים קרדיווסקולריים ונשימתיים וכן לנטר את ריכוזי התרופה בדם.
בעשור האחרון נמצא כי הזרקת חומרי אלחוש בליווי אולטרסאונד גורמת לירידה בסיכון להרעלה בעקבות החדרת המאלחש לכלי דם באזור.
אופן פעולה

בופיווקאין נקשרת לתעלות נתרן תלויות מתח מצידן התוך תאי ומונעת מנתרן להיכנס לתאי עצב, דבר אשר מונע דפולריזציה ויצירת/הולכת אות חשמלי.
עוצמת ההשפעה של התרופה תלויה בקוטר העצב, רמת המיאליניזציה שלו ומהירות ההולכה בו. בעת מתן ההרדמה המקומית יחול אבדן תפקוד של העצבים לפי הסדר הבא - כאב, טמפרטורה, מגע, פרופריוספציה וטונוס שריר שלד.
תחילת הפעולה לרוב לאחר 2-10 דקות וההשפעה יכולה להמשך עד כ-8 שעות. בכדי להאריך את משך ההרדמה ולמנוע התפשטות סיסטמית ניתן לשלב עם אפינפרין.
בופיווקאין ככלל תרופות האלחוש (הרדמה מקומית) מורכבת משלושה מרכיבים מבניים - טבעת ארומטית, קבוצת אסטר (פרוקאין) או קבוצת אמיד (בופיווקאין) וקבוצה אמינית. תרופות הרדמה מקומית חודרות לעצב ויוצרות אינטראקציות עם תעלות נתרן המצויות בממברנה של תאי עצב. בעת קישורן לתעלות הנתרן הן חוסמות את פעולתן וכך מונעות מהן להכניס נתרן אל תא העצב דבר שמונע העברת פוטנציאלי פעולה. כתוצאה מכך אין עצבוב של שריר חלק של כלי הדם וכך נוצרת הרפיית כלי דם.
מטבוליזם

בבופיווקאין עוברת מטבוליזם בכבד על ידי צימוד של חומצה גלוקורונית ומופרשת בשתן ברובה כמטבוליט לא פעיל וכן ניתן למצוא כמויות קטנות (6%) של התרופה שלא עברו מטבוליזם בכבד.
תופעות לוואי

תופעות הלוואי הנפוצות הן חום, כאב ראש, עוויתות שרירים, ונפיחות במקום ההזרקה.
ייתכנו גם תופעות נוספות הכוללות חרדה, בלבול, סחרחורת או עילפון בעת מעבר משכיבה לעמידה, דופק לא סדיר, בחילה, הזעה, פריחה וגרד בעור, טשטוש ראייה, טנטון, אי שקט וחולשת שרירים.
מינון יתר - במתן מינון יתר של התרופה תיתכן רעילות של מערכת העצבים המרכזית אשר מתבטאת באי שקט, חרדה, דיבור לא ברור, סחרחורת, חוסר תחושה בפה והשפתיים, טעם מתכתי, טינטון, טשטוש ראייה, רעד, עוויתות שרירים, ישנוניות. במידה ולא מטופל מיד עלול לגרום לחמצת, דום לב ומוות. בכדי לנקוט אמצעי זהירות מקסימלי ולמנוע הרעלה יש לבצע ניטור מתמיד של סימנים חיוניים קרדיווסקולריים ונשימתיים.
מתמוגלובינמיה - בכל שימוש של חומרי הרדמה מקומית קיים סיכון לפתח מתומגלובינמיה אך קיים סיכון מוגבר בחולים עם מחסור ב־G6PD, פגיעה לבבית או ריאתית, תינוקות מתחת לגיל 6 חודשים וחשיפה לחומרים מחמצנים. סימנים של מתמוגלובינמיה עשויים להופיע מיד או להתפתח לאחר מספר שעות מהחשיפה. מאופיינים בצבע ציאנוטי של העור והדם (השחרה של הדם) וכן פגיעה במערכת העצבים המרכזית והקרדיווסקולרית הכוללת פרכוסים, אריתמיות, קומה ומוות. יש להפסיק מיד את מתן התרופה ולתת מתילן בלו או חמצן היפרברי.
כונדרוליזה - בעת מתן הרדמה לא מכוונת לתוך חלל מפרקי תיתן כונדרוליזה ולכן שימוש בתרופה זו אינו מאושר להליכים מפרקיים.
מחקרים נוספים

נבדק הקשר בין תרופת ההרדמה המקומית בופיווקאין לבין התקדמות מחלת הסרטן. מספר מחקרים הציעו שתרופת הרדמה עשויה להשפיע על התנהגות התאים הסרטניים כאשר תאי עצב נוכחים בגידול, בעיקר השפעה על הפרוליפרציה ושליחת גרורות. אכן נמצאו עדויות שכאשר מזריקים את חומר ההרדמה אל אותם תאי עצב נצפתה האטה בהתקדמות הגידול. מחקרים אלו חדשים ונדרשים מחקרים נוספים בנושא.
Targeting neurons in the tumor microenvironment with bupivacaine nanoparticles reduces breast cancer progression and metastases
הערות שוליים

↑  Fourutan T. Shafiei, Russell K. McAllister, Javier Lopez, Bupivacaine, Treasure Island (FL): StatPearls Publishing, 2024
↑  Bupivacaine (Local) Monograph for Professionals, Drugs.com (באנגלית)
↑  Bupivacaine, go.drugbank.com (באנגלית)
↑  bupivacaine hydrochloride injection, USP () Clinical Pharmacology | Pfizer Medical Information - US, www.pfizermedicalinformation.com (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
משה חפץ

| --- | --- |

 לידה:  1663 ה'תכ"ד טריאסטה שבאיטליה
 פטירה:  11 בנובמבר 1711 (בגיל 48 בערך) ל' בחשוון ה'תע"ב
 תקופת הפעילות:  ?–1711 
 רבותיו:  שלמה בן ישעיה ניצה
רבי משה חפץ (באיטלקית: Moses Gentili; ה'תכ"ד, 1663 - ל' בחשוון ה'תע"ב, 11 בנובמבר 1711) היה רב, מחבר ומשורר יהודי שחי במאה ה-17 באיטליה.
ביוגרפיה

נולד לרב גרשום חפץ בשנת ה'תכ"ד (1663) בעיר טריאסטה שבאיטליה. למד אצל הרב שלמה בן ישעיה ניצה בוונציה.
בשנת ה'תל"ח (1678) נדפס אחד משיריו בעמודו הראשון של תנ"ך שהודפס בוונציה, ובשנת ה'תמ"ח (1688) הוציא ספר שירים בעברית ובאיטלקית בשם "מזמור שיר". בשנת ה'תנ"ו (1669) הוציא לאור ספר בשם "חנוכת הבית", על צורת בית המקדש, ובשנת ה'ת"ע (1710) הוציא לאור את ספרו "מלאכת מחשבת" על התורה.
בשנת ה'ת"ס (1699) נפטר בנו גרשום במגפה, ובאותה שנה הרב חפץ הוציא לאור את ספרו של בנו "יד חרוזים".
רבי משה חפץ נפטר בל' בחשוון בשנת ה'תע"ב (1711).
כתביו

"מלאכת מחשבת", פירושו על התורה בדרך הפשט, זמין לעיון באתר על-התורה.
הערות שוליים

↑  כך כתב מרדכי שמואל גירונדי בתולדות גדולי ישראל, אך יש להדגיש כי בשנת תע"ב לא חל ל' בחשוון. מכיוון שמצוין שם שנפטר ביום רביעי, וכ"ט בחשוון אכן חל באותו שבוע ביום רביעי, מסתבר שהכוונה היא לפטירתו בכ"ט בחשוון ולא בל' בו.
↑  חכם משה חפץ, באתר "החכם היומי"
↑  ספר מלאכת מחשבת, באתר הספרייה הלאומית
| --- | --- |
בקרת זהויות :  NLI: 987007502409405171  GND: 1053054041  ISNI: 0000 0000 6632 6047  LCCN: n97039703  NTA: 304316075  VcBA: 495/35125  VIAF: 28811402   WorldCat (עם VIAF): 28811402 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משה חפץ".
יחסי איחוד האמירויות הערביות – הממלכה המאוחדת

| יחסי איחוד האמירויות הערביות – הממלכה המאוחדת |
| --- | --- |
איחוד האמירויות הערביות: הממלכה המאוחדת


איחוד האמירויות הערביות: הממלכה המאוחדת
שטח (בקילומטר רבוע)
83,600: 243,610
אוכלוסייה
11,186,739: 69,346,152
תמ"ג (במיליוני דולרים)
504,173: 3,340,032
תמ"ג לנפש (בדולרים)
45,069: 48,165
משטר
מונרכיה פדרלית, מונרכיה נבחרת, מונרכיה חוקתית: מונרכיה חוקתית

שגרירות בריטניה באבו דאבי, איחוד האמירויות.
יחסי איחוד האמירויות הערביות–הממלכה המאוחדת (בערבית: العلاقات الإماراتية البريطانية, באנגלית: United Arab Emirates–United Kingdom relations) הם היחסים בין איחוד האמירויות הערביות ובין הממלכה המאוחדת של בריטניה הגדולה וצפון אירלנד. לאיחוד האמירויות שגרירות בלונדון, ואילו בריטניה מחזיקה שגרירות באבו דאבי, והיא ייחודית בכך שיש לה שגרירות נוספת בדובאי, אם כי עם הקונסול הכללי של הוד מלכותו בדובאי ואיחוד האמירויות הצפוניות, לעומת שגריר בריטניה נפרד. יחסי איחוד האמירויות לבריטניה תוארו כ"קשר מיוחד".
היסטוריה

לפני הקמת המדינה בשנת 1971, האמירויות המהוות כיום את איחוד האמירויות הערביות היו בעבר חלק ממושבת חוף שביתת הנשק ושייחויות עצמאיות שהיו קשורות לבריטניה, והוגדרו כפרוטקטורטים בריטים על ידי האמנה הכללית הימית של 1820. המטרה העיקרית של מערכת יחסים זו הייתה להבטיח את המעבר להודו הבריטית, על ידי מיגור הפיראטים שפשטו אז על חופי המדינה במפרץ הפרסי.
הסכם בין הבריטים לשליט שארג'ה בשנת 1932 הוביל לבניית שדה תעופה מבוצר המכונה "מבצר אל מהאטה", כדי לאפשר עצירה בנתיב האווירי של אימפיריאל איירווייז לבריזביין, אוסטרליה. לאחר מכן הורשו מטוסי חיל האוויר המלכותי לתדלק בשארג'ה במלחמת העולם השנייה. מוזיאון אל מהאטה הוא תזכורת ל-BOAC (לשעבר אימפיריאל איירווייז) ולטיסות אחרות שהיו מגיעות לעיתים קרובות לשדה התעופה הראשון של איחוד האמירויות.
שגרירות איחוד האמירויות הערביות בלונדון ממוקמת באזור בלגרביה.
ביקורים רמי דרג

בנובמבר 2010, המלכה אליזבת השנייה ביקרה את השייח' ח'ליפה בן זאיד אאל נהיאן, נשיא איחוד האמירויות ושליט של אבו דאבי, לראשונה מאז 1979, כאשר ביקרה גם את השייח' ראשד בן סעיד אאל מכתום, סגן הנשיא וראש ממשלת איחוד האמירויות והשליט בדובאי. במהלך הביקור ב-1979 היא פתחה מספר נמלים ומבנים כולל מרכז הסחר העולמי של דובאי, עיריית דובאי ופורט ראשד.
בביקורה השני בשנת 2010, בילתה המלכה יומיים בסיור במוזיאון זייד ובביקור נכבדים של משפחת השלטון, ואילו מזכיר המדינה שלה לענייני חוץ, ויליאם הייג חתם על הצהרת אבו דאבי 2010 עם השייח' עבדאללה בן זאיד אאל נהיאן, שר החוץ של איחוד האמירויות, המאשר מחדש את הסכם הידידות משנת 1971. הדוכס מאדינבורו, חתם גם הוא על מזכר הבנות בתפקידו כקנצלר של אוניברסיטת קיימברידג' עם השייח' נהיאן בן מובארכ אאל נהיאן, שר החינוך באיחוד האמירויות.
יחסים כלכליים

מזכיר המדינה לענייני חוץ ציין עם חתימתו של אבו דאבי 2010 בנוכחות המלכה והשייח' ח'ליפה כי 100,000 אזרחים בריטים חיו באמירויות ומעל מיליון ביקרו בכל שנה לצורך עסקים ופנאי.
מלבד זאת, כל מדינה חולקת שיעורים גבוהים באופן עקבי של סחר והשקעות הדדיות.
יחסים פוליטיים

גם בריטניה הגדולה וגם איחוד האמירויות מקיימות שיתוף פעולה היסטורי בכל הקשור לשיתוף פעולה בתחומי אכיפת החוק, ההגנה, ההכשרה והטכנולוגיה הצבאית. זה בא לידי ביטוי לאחרונה בחתימת הסכם לשיתוף פעולה בפיתוח מפעלי האנרגיה הגרעינית של האמירויות בעתיד.
קריאה שגויה

בתוך הגרעין: שלב השעתוק.
מחוץ לגרעין: שני חלקי הריבוזום נצמדים לקוד ה-RNA.
שלב התרגום: חומצות אמינו הקשורות ל-tRNA ספציפי נקשרות לאתר בריבוזום, כאשר כל יחידה מכילה את הקוד הנגדי של ה-mRNA. החומצה האמינית משתחררת מהנשא ונקשרת לחומצה הסופית שבחלבון. הריבוזום מתקדם ב-3 נוקלאוטידים לקליטת החומצה הבאה.
קריאה שגויה (באנגלית: Molecular misreading) היא תוצאה של טעות בשלב התרגום של קוד ה-mRNA על-ידי הריבוזום.
רקע

שרשרת התהליכים בייצור חלבון כוללת שלושה שלבים. השלב הראשון הוא תהליך השעתוק, שבו מועתק הקוד הגנטי הקבוע ב-DNA אל שרשרת ה-mRNA. בשלב השני, הריבוזום על שני חלקיו נקשר לשרשרת ה-RNA מחוץ לגרעין התא ובתהליך התרגום מתאים את קוד ה-tRNA המקודד לחומצה אמינית ספציפית. בשלב השלישי, החומצה האמינית החדשה נקשרת לשרשרת החלבון, הריבוזום מתקדם על ה-RNA והתהליך נמשך. דילוג על אות אחת בקוד שנטבע ב-RNA יגרום לייצור שרשרת חלבונים שונה.
גורמים

השגיאה נגרמת כתוצאה מהחלפת נוקליאוטיד אחד במשנהו (בדומה למוטציה נקודתית) או משיבוש הקוד של גן שלם על-ידי תזוזה של שרשת ה־mRNA כולה (Frameshift mutation). אפשרות אחת היא על ידי קישור שגוי של tRNA הקשור לחומצה אמינית אחת באחרת. כתוצאה מכך מתקבל "מוטנט" שהוא אינו תוצאה של מוטציה גנטית, כלומר חלבון שגוי שלא ממלא את הפונקציה הנדרשת, כמו אנזים לא פעיל.
אפשרות אחרת היא פגיעה במנגנון התרגום והתנועה של הריבוזום עצמו באזור שבו מתחבר הריבוזום לשרשרת הקוד הגנטי המוטבע בסדר הנוקליאוטידים של ה-mRNA בתהליך התרגום. כתוצאה מכך מתקבלת תזוזה של הקוד כולו והחלבון הנוצר חסר כל תפקוד. האזור הפגוע בריבוזום הגורם לשגיאה זו נמצא בחלבונים L7 ו־L12 המתפקדים בחיבור שבין שני מרכיבי הריבוזום (בריבוזום פרוקריוטי). מכיוון שבדרך כלל הריבוזומים ערוכים במחרוזת על גבי ה־RNA (פוליזום) וכל ריבוזום יוצר בסדרה זו מולקולה אחת של פוליפפטיד. התוצאה עשויה לייצר מספר רב של מולקולות חלבון שגויות. התופעה נמצאה גם בתרביות של תאים אאוקריוטים בחולדות בגן הגורם לסוכרת, ובאדם בגנים הגורמים לאלצהיימר.
הסיבות לשגיאה

ישנם שני אזורים שונים בתהליך התרגום של ה־RNA לחלבון שטעות בהם עשויה לגרום לגרום לקריאה שגויה. הראשון הוא שלב טעינת ה-tRNA שעשויה לקרות בו טעות סטטיסטית מקרית, בדרך כלל בגלל פגיעה במבנה ה-tRNA עצמו. השני הוא פגיעה בחלבונים L7 ו-L12 המרכיבים את אזור החיבור שבין שני חלקי הריבוזום. פגיעה כזו נגרמת על-ידי תרופות אנטיביוטיות מקבוצת האמינוגליקוזידים המעכבות סינתזת חלבון בריכוזים נמוכים (למשל סטרפטומיצין וגנטמיצין), אך לא על-ידי מעכבי סינתזת חלבון העוצרים את הריבוזום ומפסיקים את ייצור החלבון דוגמת כלורמפניקול.
שימוש בקריאה שגויה לתיקון מוטציה גנטית

מוטציה גנטית מסוג frame-shift או מוטציה נקודתית הפוגעת באתר הפעיל של אנזים, גורמת בדרך כלל להפסקת הפעולה של האנזים. קריאה שגויה הנובעת מפגיעה בקישור הריבוזום ל־RNA שליח יכולה לגרום להזזה חזרה או לדילוג של קישור של יחידת tRNA אחת ושיחזור של השרשרת המקורית של הגן כולו ובכך להביא ל"תיקון" של חלבון שגוי שנוצר כתוצאה מהמוטציה הגנטית בשלב התרגום ולקבלת אנזים פעיל. הוכחה לתהליך זה נעשתה בשימוש בחיידקים מאירים (Bioluminescent bacteria) המצויים בים. שימוש במוטגנים שונים אפשר להפיק מוטנטים חשוכים, כלומר השתקת הפעילות של האנזים לוציפראז המאפשר ביולומינסנציה. בניסוי התברר שבחלק מהמוטנטים מסוג frame-shift, הוספה של סטרפטומיצין בריכוז סב-לתלי (שאיננו גורם לתמותה) גרמה ליצירת אור שניתן לקריאה בגשש המסוגל למדוד קרינת אור מזערית, כלומר נוצרו מספר מולקולות תקינות של האנזים שגרמו לחיידק להאיר. ניסויים דומים נעשו גם בחיידק E.coli ובשמרים.
חשיבות התהליך > באנליטיקה של אנטיביוטיקה

הצטברות של תרופות אנטיביוטיות במזון ובביוספרה גורמת לנזק רב-ממדי, על-ידי יצירת זנים עמידים, השמדת מיקרואורגניזמים מועילים והשפעה על המיקרוביוטיקה של חיידקי המעיים והמיקרוביוספרה כולה. השימוש במוטנטים "חשוכים" של חיידקים מאירים שמגיבים ביצירת אור כתוצאה מקריאה שגויה על נוכחות תרכובות אלה, יכול לזהות ריכוזים נמוכים במיוחד של אנטיביוטיקה ובכך ניתן לבצע ניטור אנטיביוטיקה במים, במזון ובאוויר בעזרת חיישנים אוטומטיים.
חשיבות התהליך > ברפואה

הקשר בין קריאה שגויה לאבחון, מחקר ואולי בעתיד ריפוי, נחקר בעיקר בהשפעת אנטיביוטיקה בריכוזים נמוכים ולאורך זמן. נמצא קשר בין קריאה שגויה לאלצהיימר, לסיסטיק פיברוזיס ולסוכרת בחיות ובאדם. שיעור התופעה ברקמות שונות יכול לשמש מדד לנזק מצטבר במעקב אחרי הזדקנות והתקדמות מחלות אלה כמו גם מחלות ניווניות ברקמות המעי ובעצבים. האפשרות להחזיר לפעילות אנזימים שאינם פעילים כתוצאה ממוטציה גנטית מסוג frame-shift, בעזרת מנגנון הקריאה השגויה תיתכן אך עדיין לא פורסמה במחקר סדיר.
ביאורים

↑  Frame-shift היא מוטציה הגורמת לתזוזה של שרשרת הנוקליאוטידים המרכיבים את הגן המקודד לחלבון מסוים. כתוצאה מכך כל ה"אותיות" בפקודה הגנטית יוסטו ויתקבל רצף חסר כל משמעות ביולוגית וחלבון שונה לחלוטין מהנדרש.
↑  tRNA הוא נשא המוביל חומצה אמינית ומחבר אותה לשרשרת החלבון בתוך הריבוזום ובהתאם לקוד המתאים ב־mRNA. לכל חומצה אמינית נשא ספציפי, ולכן שגיאה בזיהוי תביא להטענת חומצה אמינית שגויה.
הערות שוליים

↑  Joanna E. Huddleston, Misreading the code, Nature Reviews Molecular Cell Biology 12, 2011-04, עמ' 206–206 doi: 10.1038/nrm3095
↑  L A Kirsebom, L A Isaksson, Involvement of ribosomal protein L7/L12 in control of translational accuracy., Proceedings of the National Academy of Sciences 82, 1985-02, עמ' 717–721 doi: 10.1073/pnas.82.3.717
1 2  FRED W. VAN LEEUWEN, DAVID F. FISCHER, ROB BENNE, ELLY M. HOL, Molecular Misreading: A New Type of Transcript Mutation in Gerontology, Annals of the New York Academy of Sciences 908, 2000-06, עמ' 267–281 doi: 10.1111/j.1749-6632.2000.tb06654.x
↑  Timothy C. Johnston, Jack Parker, Streptomycin-induced, third-position misreading of the genetic code, Journal of Molecular Biology 181, 1985-01-20, עמ' 313–315 doi: 10.1016/0022-2836(85)90094-4
1 2  S. Ulitzur, <179::aid-bio444>3.0.co;2-z Established technologies and new approaches in applying luminous bacteria for analytical purposes, Journal of Bioluminescence and Chemiluminescence 12, 1997-07, עמ' 179–192 doi: 10.1002/(sici)1099-1271(199707/08)12:4<179::aid-bio444>3.0.co;2-z
↑  A. Naveh, S. Ulitzur, Determination of misreading effect of antibiotics with the aid of luminous bacteria, Journal of Microbiological Methods 4, 1986-04-01, עמ' 241–249 doi: 10.1016/0167-7012(86)90035-7
↑  Timothy C. Johnston, Jack Parker, Streptomycin-induced, third-position misreading of the genetic code, Journal of Molecular Biology 181, 1985-01, עמ' 313–315 doi: 10.1016/0022-2836(85)90094-4
↑  קופת חולים כללית, חיידקים עמידים לאנטיביוטיקה, באתר clalit.co.il, ‏20.9.2018
↑  L. Bolelli, E.N. Ferri, S. Girotti, The management and exploitation of naturally light-emitting bacteria as a flexible analytical tool: A tutorial, Analytica Chimica Acta 934, 2016-08, עמ' 22–35 doi: 10.1016/j.aca.2016.05.038
↑  F van Leeuwen, Molecular misreading: a new type of transcript mutation expressed during aging, Neurobiology of Aging 21, 2000-12, עמ' 879–891 doi: 10.1016/S0197-4580(00)00151-2